ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 28/2540 เรื่อง การกําหนดอัตราส่วนการลงทุนเพื่อเป็นทรัพย์สินของกองทุนรวม ประเภทที่ลงทุนในหน่วยลงทุน อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทที่ลงทุนในหน่วยลงทุน ลงวันที่ 30 มิถุนายน พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "กองทุนรวมหน่วยลงทุน" หมายความว่า กองทุนปิดหรือกองทุนเปิดที่บริษัทจัดการจัดตั้งขึ้น โดยมีวัตถุประสงค์หลักเพื่อนําเงินที่ได้จากการจําหน่ายหน่วยลงทุนไปลงทุนในหน่วยลงทุนของกองทุนรวมที่จัดตั้งและจัดการโดยบริษัทจัดการอื่น "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวมหน่วยลงทุน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทจัดการลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนเพื่อเป็นทรัพย์สินของกองทุนรวมหน่วยลงทุน ไม่น้อยกว่าร้อยละเจ็ดสิบห้าของมูลค่าทรัพย์สินสุทธิของกองทุนรวมหน่วยลงทุน ความในวรรคหนึ่งมิให้ใช้บังคับระหว่างระยะเวลาดังต่อไปนี้ (1) ระยะเวลาหกเดือนแรกนับตั้งแต่วันถัดจากวันจดทะเบียนกองทุนรวมหน่วยลงทุนและระยะเวลาหกเดือนสุดท้ายก่อนวันสิ้นอายุโครงการจัดการกองทุนรวมหน่วยลงทุน กรณีกองทุนรวมหน่วยลงทุนเป็นกองทุนปิดหรือเป็นกองทุนเปิดที่มีการกําหนดอายุโครงการ (2) ระยะเวลาหกเดือนแรกนับตั้งแต่วันถัดจากวันจดทะเบียนกองทุนรวมหน่วยลงทุนกรณีกองทุนรวมหน่วยลงทุนเป็นกองทุนเปิดที่ไม่มีการกําหนดอายุโครงการข้อ ๓ การคํานวณอัตราส่วนการลงทุนตามข้อ 2 วรรคหนึ่ง ให้บริษัทจัดการคํานวณโดยเฉลี่ยในแต่ละรอบระยะเวลาและตามกําหนดเวลาดังต่อไปนี้ (1) รอบระยะเวลาที่หนึ่ง ให้คํานวณโดยเฉลี่ยนับตั้งแต่วันถัดจากวันครบกําหนดระยะเวลาหกเดือนแรกตามข้อ 2 วรรคสอง จนถึงวันสุดท้ายของเดือนมิถุนายนหรือเดือนธันวาคมแล้วแต่ว่าถึงวันสุดท้ายของเดือนใดก่อน โดยให้คํานวณ ณ วันสุดท้ายของเดือนมิถุนายนหรือเดือนธันวาคม แล้วแต่กรณี เว้นแต่ระยะเวลาตามกําหนดเวลาดังกล่าวไม่ถึงสามเดือน กรณีเช่นว่านี้ให้นําการลงทุนในระยะเวลานั้นไปรวมคํานวณอัตราส่วนการลงทุนในรอบระยะเวลาที่สอง (2) รอบระยะเวลาที่สอง ให้คํานวณโดยเฉลี่ยในรอบระยะเวลาหกเดือนหรือรอบระยะเวลาหกเดือนรวมกับระยะเวลาในส่วนที่ไม่ถึงสามเดือนตาม (1) ถ้ามี ทั้งนี้ นับตั้งแต่วันถัดจากวันสุดท้ายของเดือนมิถุนายนและเดือนธันวาคม หรือวันถัดจากวันครบกําหนดระยะเวลาหกเดือนแรกตามข้อ 2 วรรคสอง โดยให้คํานวณ ณ วันสุดท้ายของเดือนธันวาคมและเดือนมิถุนายน แล้วแต่กรณี (3) รอบระยะเวลาที่สามและรอบระยะเวลาต่อ ๆ ไป ให้คํานวณโดยเฉลี่ยในแต่ละรอบระยะเวลาหกเดือนนับตั้งแต่วันถัดจากวันสุดท้ายของเดือนมิถุนายนและเดือนธันวาคม โดยให้คํานวณ ณ วันสุดท้ายของเดือนธันวาคมและเดือนมิถุนายน แล้วแต่กรณี (4) รอบระยะเวลานับตั้งแต่วันถัดจากวันคํานวณอัตราส่วนการลงทุนตามรอบระยะเวลาและตามเวลาที่กําหนดตาม (3) ถึงวันก่อนวันเริ่มต้นการนับระยะเวลาหกเดือนสุดท้ายตามข้อ 2 วรรคสอง (1) ซึ่งมีระยะเวลาไม่ถึงหกเดือน ให้คํานวณโดยเฉลี่ยนับตั้งแต่วันถัดจากวันคํานวณ อัตราส่วน การลงทุนในครั้งก่อน จนถึงวันก่อนวันเริ่มต้นการนับระยะเวลาหกเดือนสุดท้ายดังกล่าว โดยให้คํานวณ ณ วันก่อนวันเริ่มต้นการนับระยะเวลาหกเดือนสุดท้ายนั้นข้อ ๔ ให้บริษัทจัดการลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนเพื่อเป็นทรัพย์สินของกองทุนรวมหน่วยลงทุน ณ สิ้นวัน ได้ ไม่เกินอัตราส่วนดังต่อไปนี้ (1) ลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนของกองทุนรวมกองทุนใดกองทุนหนึ่ง ได้ ไม่เกินร้อยละสิบห้าของมูลค่าทรัพย์สินสุทธิของกองทุนรวมหน่วยลงทุน (2) ลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนของทุกกองทุนรวมที่จัดตั้งและจัดการโดยบริษัทจัดการบริษัทใดบริษัทหนึ่ง ได้ ไม่เกินร้อยละสามสิบของมูลค่าทรัพย์สินสุทธิของกองทุนรวมหน่วยลงทุน (3) ลงทุนในหรือมีไว้ซึ่งหน่วยลงทุนของกองทุนรวมกองทุนใดกองทุนหนึ่ง ได้ ไม่เกินร้อยละสิบห้าของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น (4) ลงทุนในหรือมีไว้ซึ่งใบสําคัญแสดงสิทธิที่จะซื้อหน่วยลงทุน ได้ ไม่เกินร้อยละห้าของมูลค่าทรัพย์สินสุทธิของกองทุนรวมหน่วยลงทุนข้อ ๕ ให้บริษัทจัดการลงทุนในหรือมีไว้ซึ่งหน่วยลงทุนของกองทุนรวมกองทุนใดกองทุนหนึ่งเพื่อเป็นทรัพย์สินของทุกกองทุนรวมที่อยู่ภายใต้การจัดตั้งและจัดการโดยบริษัทจัดการนั้น ณ สิ้นวัน รวมกันได้ไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น ในกรณีที่หน่วยลงทุนมีจํานวนเกินอัตราส่วนที่กําหนดตามวรรคหนึ่ง ไม่ว่าจะเกิดจากการลงทุนหรือได้หน่วยลงทุนมาเพิ่มเติมหรือไม่ก็ตาม ห้ามมิให้บริษัทจัดการใช้สิทธิออกเสียงในหน่วยลงทุนจํานวนที่เกินอัตราส่วนดังกล่าว ทั้งนี้ ในกรณีที่หน่วยลงทุนมีจํานวนเกินอัตราส่วนที่กําหนดโดยมิได้เกิดจากการลงทุนหรือได้หน่วยลงทุนมาเพิ่มเติม ให้บริษัทจัดการกําหนดการไม่ใช้สิทธิออกเสียงในหน่วยลงทุนของแต่ละกองทุนรวมที่ตนเป็นผู้จัดตั้งและจัดการอย่างเป็นธรรมข้อ ๖ ในกรณีที่หน่วยลงทุนและใบสําคัญแสดงสิทธิที่จะซื้อหน่วยลงทุนในขณะที่ลงทุนหรือในขณะที่ได้มาเป็นทรัพย์สินของกองทุนรวมหน่วยลงทุนมีมูลค่าหรือจํานวนไม่เกินอัตราส่วนที่กําหนดในข้อ 4 หรือ ข้อ 5 หากต่อมาหน่วยลงทุนและใบสําคัญแสดงสิทธิที่จะซื้อหน่วยลงทุนนั้นมีมูลค่าหรือจํานวนเกินอัตราส่วนดังกล่าว โดยมิได้เกิดจากการลงทุนหรือได้หน่วยลงทุนและใบสําคัญแสดงสิทธิที่จะซื้อหน่วยลงทุนมาเพิ่มเติม บริษัทจัดการจะยังคงมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนดังกล่าวต่อไปก็ได้ ทั้งนี้ ให้บริษัทจัดการดําเนินการดังต่อไปนี้ (1) จัดทํารายงานโดยระบุชื่อ จํานวน อัตราส่วนการลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนดังกล่าวข้างต้น และวันที่หน่วยลงทุนและใบสําคัญแสดงสิทธิที่จะซื้อหน่วยลงทุนนั้นมีมูลค่าหรือจํานวนเกินอัตราส่วนที่กําหนดพร้อมสาเหตุ ส่งให้ผู้ดูแลผลประโยชน์ทราบภายในสามวันทําการนับตั้งแต่วันถัดจากวันที่หน่วยลงทุนและใบสําคัญแสดงสิทธิที่จะซื้อหน่วยลงทุนนั้นมีมูลค่าหรือจํานวนเกินอัตราส่วนที่กําหนด (2) สรุปรายงานตาม (1) เป็นรายไตรมาสตามปีปฏิทินส่งให้สํานักงานภายในสิบห้าวันนับตั้งแต่วันถัดจากวันสิ้นสุดไตรมาสนั้น โดยบริษัทจัดการจะมอบหมายให้ผู้ดูแลผลประโยชน์เป็นผู้สรุปและส่งรายงานแทนก็ได้ข้อ ๗ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 28 กรกฎาคม พ.ศ. 2540 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์